Follegea

**Follegea** is in doarp yn it noarden fan de gemeente De Fryske Marren, earder Lemsterlân, oan de Follegeasleat. It doarp leit oan de Strjitwei, eartiids Ryksstrjitwei en foarmet in twillingdoarp mei Jistergea. De namme komt nei alle gedachten fan *Folle* (manljusnamme) + *gea*(lân).

Follegea hat  ynwenners ().

## Skiednis
De namme komt nei alle gedachten fan *Folle* (manljusnamme) + *gea*(doarpsgebiet/himrik).

Noch yn 1683 hie Follegea-Jistergea in eigen tsjerke, letter waard it ien gemeente mei De Lemmer. De tsjerke moast ek foar de skoalle soargje: it traktemint fan de master en it ûnderhâld fan it gebou. 

De Follegeaster brêge oer de Follegeasleat jout útsjoch op de Tsjûkemar. De Follegeasleat is de ferbining tusken de Grutte Brekken yn it westen en de Tsjûkemar yn it easten. De brêge stie al op de alderâldste kaarten oanjûn. Oan de brêge stie earder in herberch, dêr't oant 1900 tol betelle wurde moast troch dejingen dy't oer de brêge gienen of der ûndertroch. De tsjerke hie de plicht om yn Follegea de brêge te ûnderhâlden, teminsten foar de helte, de oare helte wie foar de grytman. Sa sil it ek wol west hawwe mei it toljild. Om sa'n tol te pachtsjen moast men alle jierren ynskriuwe, en it gie dan nei de heechste bieder.

Op 2 oktober 1799 woe in Ingelsk ynvaazjelegerke stellingen opsmite. It slagge in ploech wapene boargers dy't ûnderweis wiene nei De Lemmer om yn twa oanfallen de batterijen yn te nimmen. Dêrby waarden trije stik geskut, wêrûnder in achttjinpûner ferovere.

By de wetterfloed fan 1825 stie it hiele gea ûnder wetter, sadat de tolopbringsten ek minder waarden. 

## Mienskip
De Feriening foar Doarpsbelang dielt Follegea mei Jistergea. It doarpshûs, Doarpshûs Irene, tsjinnet beide doarpen.

### Ferienings
* Oranjeferiening, organisearre yn 2007 ek it "Spikerbroekhingjen"
* Iisklup Winterwille
* Reisferiening Meienoarien
* Begreffenisferiening Follegea-Jistergea
* Biljertferiening
* Klaverjasklup
* Tonielferiening Op Nij Feriene
* Havenferiening De Jister
* Dûnsferiening Follegea-Jistergea
* Follega in beweging

### Befolkingsferrin

*<small>(Boarnen: 1840: Plaatsengids, 2013 en 2020: [https://allecijfers.nl/woonplaats/follega/ Alle Cijfers].)</small>*

### Berne yn Follegea
* Martinus Hamconius, (1551-1620),  grytman en skiedskriuwer.
* Tiemen Groen, 6 july 1946, eardere Fryske hurdfytser (efterfolging).

### Bustsjint
De busline troch Follegea wurdt fersoarge troch Qbuzz. De folgjende line rydt troch Follegea:

* **Line 42 Snits - De Lemmer fia Spannenburch:** Snits - Drylts - Heech - De Hommerts - Kûfurderrige - Wâldsein - Tsjerkgaast - Spannenburch (Tsjerkgaast) - *Follegea* - *Zeldenrust* - Jistergea - De Lemmer

## Klokkestoel
Op it begraafplak stiet ien fan de klokkestuollen yn Fryslân. De klokkestoel waard al yn de 18e iuw neamd, is makke fan bilingahout en  grien fan kleur mei in wite kape. De kap is in helmdak mei in hoanne en der lizze potdeksele pannen op. De klok mei in trochsneed fan 78 sm. is getten troch Peter van den Ghein, en waacht sawat 320 kilo.

## Ferskaat
* De Follegea Mûne is in yn 1857 boude spinnekop. De mûne wie in boufal yn 1968 en is nei ôfbraak yn Laag-Keppel opboud en restaurearre, dêr't de mûne noch jimmeroan stiet. 
* Der is in ferske skreaun oer in âld-ynwenner fan Follegea: De Stampers - De boeretryn (1976)
* It ynstekhaventsje hjit De Jister.

## Strjitten
De Lytse Brekken, Dunegeawei, Strjitwei, Tramdyk.

## Sjoch ek
* Fryske doarpen.

## Keppeling om utens
*Skiednis fan Follegea en Jistergea